Hotărârea Tribunalului din8 martie 2023 – Sánchez-Gavito León/Consiliul și Comisia
(Cauza T-100/21)1
[„Comitetul consultativ internațional al bumbacului – Decizia (UE) 2017/876 – Personal al unei organizații internaționale la care a aderat Uniunea – Acord privind condițiile de plecare a reclamantei – Acțiune în constatarea abținerii de a acționa – Lipsa parțială a unei solicitări de a acționa – Lipsă de calitate procesuală activă – Inadmisibilitate – Răspundere – Legătură de cauzalitate”]
Limba de procedură: engleza
Părțile
Reclamantă: Maria del Carmen Sánchez-Gavito León (Reston, Virginia, Statele Unite) (reprezentant: M. Veissiere, avocată)
Pârâți: Consiliul Uniunii Europene (reprezentanți: A. Antoniadis, M. Bauer și A. Boggio-Tomasaz, agenți), Comisia Europeană (reprezentanți: T. Lilamand și M. Monfort, agenți)
Obiectul
Prin acțiunea sa întemeiată pe articolele 265 și 268 TFUE, reclamanta solicită, pe de o parte, constatarea abținerii ilegale a Consiliului Uniunii Europene și a Comisiei Europene de a acționa, întrucât aceste instituții s-ar fi abținut în mod ilegal să acționeze ca urmare a invitației care le-a fost adresată oficial de reclamantă, resortisantă spaniolă și fostă funcționară a Comitetului consultativ internațional al bumbacului (CCIB), la care Uniunea a aderat prin adoptarea Deciziei (UE) 2017/876 a Consiliului din 18 mai 2017 privind aderarea Uniunii Europene la Comitetul consultativ internațional al bumbacului (CCIB) (JO 2017, L 134, p. 23), și, pe de altă parte, repararea prejudiciilor pe care le-ar fi suferit din cauza comportamentului Consiliului, al Comisiei și al agenților lor, care s-ar fi abținut să acționeze deși aveau cunoștință despre situația de hărțuire din partea directorului executiv al CCIB a cărei victimă era reclamanta și despre nerespectarea de către acesta a acordului privind condițiile de plecare a reclamantei din secretariatul CCIB, precum și despre lipsa oricărei căi juridice de natură să îi permită reclamantei să își formuleze obiecțiile.
Dispozitivul
Respinge acțiunea.
O obligă pe doamna María del Carmen Sánchez-Gavito León la plata cheltuielilor de judecată.
____________
1     JO C 182, 10.5.2021.